'n Meervoud is die vorm van 'n selfstandige naamwoord wat dui op meer as een entiteit. In Afrikaans word dit meestal gevorm deur 'n agtervoegsel of 'n verbuiging van die enkelvoudvorm van die selfstandige naamwoord. In Afrikaans is die lidwoord wat meervoude voorafgaan die. Die lidwoord 'n word nooit voor meervoude gebruik nie. In vele ander tale beïnvloed meervoudigheid ander woorde in die sin, maar in Afrikaans bly meeste ander woorde onveranderd met die gebruik van enkelvoud teenoor meervoud. Hier volg enkele voorbeelde van meervoude in Afrikaans: hoofweg, hoofweë vlag, vlae hemp, hemde voog, voogde slagding, slaggoed sakeman, sakemanne Wanneer 'n woord op 'n -f eindig, val die -f soms weg, dan sit ons 'n -we in plek van die -f, byvoorbeeld: geloof, gelowe stof, stowwe hof, howe Sekere woorde kry 'n afkappingsteken (of apostroof) ( ' ) voor die s (gewoonlik wanneer die enkelvoud geëindig het op 'n e, i, o, u of beklemtoonde a). karba's (klem is op die "a") oumas, paddas, malvas (klem is nie op die "a" nie) relê's sari's (Indiese uitrusting) foto's; disko's (eintlik "diskoteke") risiko's balju's senu's leeus (Leeus eindig nie met 'n "u" nie, maar 'n "eeu") Daar is sekere woorde wat net in die meervoud gebruik word, byvoorbeeld: fiemies semels masels pampoentjies (kindersiekte) Sekere enkelvoude het geen ooreenstemmende meervoudsvorm nie.